laion/Wikipedia-Exotic huggingface dataset:
מוריס אוקספורד סדרה 3

מוריס אוקספורד סדרה 3 (באנגלית: Morris Oxford Series III) היא מכונית משפחתית, מתוצרת יצרנית הרכב הבריטית Morris Motors Limited אשר יוצרה בין השנים 1956–1959. יוצרו 58,117 יחידות. מנוע קדמי. מנוע בנזין. סוג הנעה: הנעה אחורית. תאוצה בין 0–100 קמ"ש היא 28.0 שניות. דגם הינדוסטן אמבסדור (בהינדי हिंदुस्तान एम्बैसेडर) מתוצרת "Hindustan Motors" (אנ') שיוצרה בהודו בין השנים 2014–1957 מבוססת על דגם "מוריס אוקספורד סדרה 3". בין השנים 1957–1960 יוצרה ה-"Oxford Traveller all-steel Series IV" בתצורת מכונית סטיישן. 4 דלתות - סדאן. 2 דלתות + דלת אחורית הנפתחת לצדדים - סטיישן. בריטניה. אוסטרליה. מוריס אוקספורד סדרה 3 מוריס אוקספורד סדרה 3, שנת 1958 מוריס אוקספורד סדרה 3, שנת 1958 מוריס אוקספורד סדרה 3, שנת 1958 מוריס אוקספורד סדרה 3, שנת 1958 מוריס אוקספורד סדרה 3, שנת 1957 מוריס אוקספורד סדרה 3 מוריס אוקספורד סדרה 3, שנת 1957 מוריס אוקספורד סדרה 3 מוריס אוקספורד 6 מוריס אוקספורד פרינה מוריס 6 MS מוריס נומד מוריס מרשל מוריס FE מוריס J2 מדיה וקבצים בנושא מוריס אוקספורד סדרה 3 בוויקישיתוף מוריס אוקספורד סדרה 3, סרטון באתר יוטיוב "מוריס אוקספורד סדרה 3", מנוע 1,480 סמ"ק flickr.com/photos/45676495 Sedgwick, M.; Gillies, M. (1986). A-Z of Cars 1945–1970. Bay View Books. ISBN 1-870979-39-7 "מוריס אוקספורד סדרה 3" - מפרט automobile-catalog.com/make/morris/oxford_2/oxford_iii_saloon/1957 'Double Bed' New Estate Cars. The Times, Wednesday, Sep 28, 1960; pg. 4; Issue 54888 "מוריס אוקספורד סדרה 3" - תמונות carandclassic.co.uk/car/C1017094 BMC-Leyland Australia Heritage Group, Building Cars in Australia, 2012, page 207 Morris Oxford Series III 1956-59 in Australia, Restored Cars #125, page 54
מחזור חיים (פירושונים)

האם התכוונתם ל... מחזור חיים – תקופת היצירה של אורגניזם דרך רבייה מינית או א-מינית מחזור חיים לאימוץ טכנולוגי – מודל מתחום הסוציולוגיה המתאר את התהליך של אימוץ או קבלה של מוצר חדש או טכנולוגיה חדשה, בהתאם למאפיינים הדמוגרפיים והפסיכולוגיים של קבוצה ספציפית מחזור החיים של כוכב – התהליך שבו כוכב עובר שלבים של שינויים משמעותיים ביותר במהלך תקופת קיומו מחזור חיי טכנולוגיה – עוסק בזמן ובעלות פיתוח הטכנולוגיה, ציר הזמן של העלאת התאוששות ואופני הפיכת הטכנולוגיה לרווחיות ביחס לעלויות והסיכונים הכרוכים בכך ניהול מחזור חיי מוצר – ניהול הידע ההנדסי במחזור החיים של המוצר משלב הרעיון, דרך שלבי תכן, תכן מפורט, ייצור, שיווק ומכירות, שירות ומיחזור או סילוק ניהול מחזור חיי יישום – תהליך ניהול המקיף את כל שלבי מחזור החיים של יישום השערת מחזור החיים – מודל שיצר חתן פרס נובל לכלכלה, פרנקו מודיליאני, ועניינו תבניות הצריכה ובחיזכון של פרטים לאורך שנות חייהם
החנות מעבר לפינה

החנות מעבר לפינה (באנגלית: The Shop Around the Corner) הוא סרט קולנוע אמריקאי מסוגת דרמה רומנטית משנת 1940, בהפקתו ובבימויו של ארנסט לוביטש, עם ג'יימס סטיוארט, מרגרט סאלבן פרנק מורגן וג'וזף שילדקראוט בתפקידים הראשיים. הסרט מבוסס על המחזה "Parfumerie" מאת מיקלוש לסלו. העלילה היא על שני עובדים בחנות למוצרי עור בבודפשט שמקניטים אחד את השנייה מבלי לדעת שהם מחליפים ביניהם מכתבי אהבה ככותבים אנונימיים. הסוף הטוב של העלילה קורה בערב חג המולד ולכן הוא מוקרן לעיתים קרובות בחג המולד. הסרט נבחר במקום ה-28 בסדרת 100 שנים... של מכון הסרטים האמריקאי - סרטי תשוקה. ב-1998 הופק מעין רימייק לסרט בשם "יש לך הודעה" עם טום הנקס ומג ראיין. ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית. למר הוגו מטוצ'ק (פרנק מורגן) יש חנות למוצרי עור בבודפשט. בכל בוקר מגיעים לחנות העובדים. הזבן הראשי אלפרד קראליק (ג'יימס סטיוארט), הזבן פירוביץ (פליקס ברסרט), הזבנית אילונה (אינז קורטני) הקופאית פלורה (שרה האדן) השליח פפי (ויליאם טרייסי) והזבן פרנץ ודאש (ג'וזף שילדקראוט). ודאש הוא טיפוס צבוע, מתחנף לבוס, לבוש בהידור, מגיע לעבודה במונית וכולם תמהים מאין הוא מוצא מימון לכך. יום אחד מגיעה לחנות בחורה נאה בשם קלרה נובק (מרגרט סאלבן) כדי למצוא עבודה. מטוצ'ק דוחה אותה אבל לחנות נכנסה אישה וקלרה משכנעת אותה לקנות קופסת עשויה מעור מלאכותי שמנגנת את השיר "עיינים שחורות" שכשפותחים אותה. קלרה אומרת ללקוחה שזו קופסת ממתקים שכל פעם שפותחים אותה היא משמיעה את המנגינה כאזהרה "לא יותר מדי ממתקים"... קראליק מגלה לפירוביץ שהוא מנהל חליפת מכתבי אהבה אנונימיים עם בחורה. לבסוף הם קובעים תאריך לפגישה בבית קפה בו תחכה הבחורה עם ספר של אנה קרנינה. הוא וקלרה לא מסתדרים בעבודה אחד עם השנייה ורבים כל הזמן. מטוצ'ק עצבני כל הזמן וקלאריק לא מבין מדוע. לקראת חג המולד מורה מטוצ'ק לעובדים להישאר לעבודה נוספת בלילה וקלאריק וקלרה מתנגדים בגלל "המפגש" ביניהם. לבסוף הם משוחררים. קלאריק ממהר לבית הקפה ורואה את קלרה עם הספר ואז הוא מבין שזו הבחורה אתה הוא מתכתב. הוא נכנס לבית הקפה מדבר אתה ולא מגלה לה. מטוצ'ק גוער כל הזמן בקלאריק ולבסוף מפטר אותו עם מכתב המלצה. קראליק לא מבין מדוע הוא מפוטר לאחר שנים רבות של עבודה נאמנה. הסיבה מתבהרת לאחר הפיטורים - מטוצ'ק חשד שאשתו בוגדת בו וחשד זה הוטל על קראליק שהוא בחור צעיר ונאה. הוא שוכר בלש פרטי שמגלה שאשתו בוגדת בו עם ודאש. הוא נכנס לחדרו, נוטל אקדח ומתכוון לירות בעצמו. השליח פפי מגיע באותו רגע, מציל אותו ושולח אותו לאשפוז בבית חולים בגלל התמוטטות עצבים. לבסוף הוא ממנה את קראליק למנהל החנות ואת פפי לפקיד. ודאש מגורש מהחנות בחרפה. לקראת חג המולד מקשטים העובדים את החנות ומצליחים למכור את רוב תכולתה לשמחת מטוצ'ק שמגיע לחנות. הוא מכיר את השליח החדש רודי (צ'ארלס סמית') ומציע לקחת אותו לארוחת חג המולד יקרה במסעדה ידועה. קלאריק וקלרה נשארים במקום ואז הוא מגלה לה שהכותב האלמוני זה הוא ושניהם מתחבקים. מדיה וקבצים בנושא החנות מעבר לפינה בוויקישיתוף "החנות מעבר לפינה", במסד הנתונים הקולנועיים IMDb (באנגלית) "החנות מעבר לפינה", באתר נטפליקס "החנות מעבר לפינה", באתר AllMovie (באנגלית) "החנות מעבר לפינה", באתר Rotten Tomatoes (באנגלית) "החנות מעבר לפינה", באתר Box Office Mojo (באנגלית) "החנות מעבר לפינה", באתר Metacritic (באנגלית) "החנות מעבר לפינה", באתר אידיבי "החנות מעבר לפינה", במסד הנתונים הקולנועיים KinoPoisk (ברוסית) קדימון לחנות מעבר לפינה, באתר יוטיוב החנות מעבר לפינה, באתר TCM
מוריס אוקספורד פלאטנוס

"מוריס אוקספורד פלאטנוס (באנגלית: Morris Oxford flatnose) היא מכונית סלון שיוצרה במספר תצורות מתוצרת יצרנית הרכב Morris Motors (אנ') אשר יוצרה בין השנים 1930–1926. פלאטנוס - מאנגלית: אף שטוח. יוצרו 32,282 יחידות. דגם קבריולה 2 מושבים "tourer". דגם קבריולה 4 מושבים "tourer". דגם סלון (coachbuilt saloon) - 4 דלתות. דגם סלון (fabric saloon) - 4 דלתות. דגם קופה - 2 מושבים. "מוריס אוקספורד פלאטנוס", שנת 1929, סדאן 4 דלתות "מוריס אוקספורד פלאטנוס", שנת 1927, סדאן 4 דלתות "מוריס אוקספורד פלאטנוס", 1927 - קבריולה "מוריס אוקספורד פלאטנוס", 1927 - קבריולה "מוריס אוקספורד פלאטנוס", 1927 - קבריולה מוריס אוקספורד 6 מדיה וקבצים בנושא מוריס אוקספורד פלאטנוס בוויקישיתוף Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2. Baldwin, N. (1994). A-Z of cars of 1920s. UK: Bay View Books. ISBN 1-870979-53-2. Sedgwick, M.; Gillies (1989). A-Z of cars of the 1930s. UK: Bay View Books. ISBN 1-870979-38-9. "מוריס פלאטנוס" gracesguide.co.uk/Morris:_Flatnose "מוריס אוקספורד פלאטנוס" כולל תמונות vandp.net/sales/1703/1927-morris-oxford-flatnose-judges-car
הולדן WB

הולדן WB (באנגלית: Holden WB) הם סדרות דגמים של טנדר מסוג "utility" ומסחרית במספר תצורות אשר יוצרו על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1984 – 1980. מסחרית - 2 דלתות. טנדר מסוג "utility" - בתצורת 2 דלתות. בנוסף יוצרו שלדות רכב מדגם "WB" (בסיס גלגלים 3,058 מ"מ, אורך רכב 4,990 מ"מ) שהותאמו למספר גדלים של ארגזי מטען. "Holden Utility". "Holden Panel Van" - יוצר מ-20 באפריל 1980. "Kingswood Utility" - יוצר מ-20 באפריל 1980. "Kingswood Panel Van". "Statesman DeVille" - יוצר מ-22 ביוני 1980. "Statesman Caprice" - יוצר מ-22 ביוני 1980. "Statesman DeVille Series II". "Statesman Caprice Series II". "HDT Magnum". הולדן WB - טנדר מסוג "utility", שנת 1982 הולדן WB - טנדר מסוג "utility", שנת 1982 הולדן WB - טנדר מסוג "utility" הולדן WB - טנדר מסוג "utility", מבט לתא הנהג ולוח מחוונים הולדן WB - טנדר מסוג "utility" הולדן WB - טנדר מסוג "utility", דגם "Kingswood" שנת 1981 הולדן WB - מסחרית, שנת 1980 הולדן WB - מסחרית הולדן WB דגם "One Tonner" הולדן WB 1 Tonner - אמבולנס הולדן WB 1 Tonner - אמבולנס, שנת 1982 הולדן WB 1 Tonner - אמבולנס הולדן WB 1 Tonner - אמבולנס הולדן 48-215 הולדן FE הולדן אפולו הולדן FJ מדיה וקבצים בנושא הולדן WB בוויקישיתוף "הולדן WB" - מפרט uniquecarsandparts.com.au/holden_WB_technical_specifications Terry Bebbington & Michel A Malik, 45 Years of Holden, 1994, pages 72-74 ארבעים וחמש שנים ל-"הולדן" "הולדן WB", טנדר מסוג "utility" - תמונות trucksales.com.au/items/holden/wb
שבועת יוסף ליעקב

שבועת יוסף ליעקב הוא אירוע מקראי המופיע בפרשת ויחי בספר בראשית, המתאר את השבועה שיוסף נשבע ליעקב שיקבור אותו בארץ ישראל. כ-17 שנה לאחר שיעקב ירד למצרים, בגיל 147, יעקב מרגיש שהוא מתקרב לסוף חייו ועומד למות. הוא קורא לבנו יוסף ומבקש ממנו להישבע לו שלאחר מותו יוסף יקבור אותו במערת המכפלה ולא במצרים. יוסף אומר שהוא יעשה כדבריו, יעקב מפציר בו להישבע ויוסף נשבע. וַיִּקְרְבוּ יְמֵי יִשְׂרָאֵל לָמוּת וַיִּקְרָא לִבְנוֹ לְיוֹסֵף וַיֹּאמֶר לוֹ אִם נָא מָצָאתִי חֵן בְּעֵינֶיךָ שִׂים נָא יָדְךָ תַּחַת יְרֵכִי וְעָשִׂיתָ עִמָּדִי חֶסֶד וֶאֱמֶת אַל נָא תִקְבְּרֵנִי בְּמִצְרָיִם. — ספר בראשית, פרק מ"ז, פסוק כ"ט הבראשית רבה מסביר שיעקב פנה דווקא ליוסף כי היה המשנה למלך והייתה בידו היכולת. חסד שעושים עם המת (קבורה) הוא חסד אמיתי כיוון שאינו מצפה לתמורה. יעקב ראה ברוח הקודש שעפרה של מצרים עתיד להפוך לכינים במכת כינים, והוא לא רצה שירחשו תחת גופו. מתי חוץ לארץ קמים בתחיית המתים בארץ ישראל ולפני זה הם צריכים לעבור גלגול מחילות (כלומר הם מתגלגלים בקברים עד ארץ ישראל). כדי שמצרים לא יהפכו אותו לעבודה זרה (יעקב גרם לרעב במצרים להפסיק, וכששהה במצרים היה בה שפע). האירוע מתואר בספר בראשית, פרק מ"ז, פסוקים כ"ח–ל"א בראשית רבה צו ה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
בטי פילד

בטי פילד (באנגלית: Betty Field;‏ 8 בפברואר 1913 – 13 בספטמבר 1973) הייתה שחקנית תיאטרון וקולנוע אמריקאית. פילד נולדה בבוסטון ולמדה באקדמיה האמריקאית לאמנויות הדרמה בניו יורק שם נתגלתה על ידי המפיק ג'ורג' אבוט. היא הופיעה בברודוויי בשנים 1934 – 1971. ב-1939 הופיעה לראשונה בקולנוע בתפקיד מיי, התפקיד הנשי היחיד בסרט על עכברים ואנשים לפי ספר ומחזה של ג'ון סטיינבק. ב-1941 הופיעה בסרט "הרועה בגבעות" לצידו של ג'ון וויין שהיה הסרט הראשון שלו בצבע. ב-1949 הופיעה בסרט גטסבי הגדול לצידו של אלן לאד. ב-1955 הופיעה בסרט פיקניק כאימן של מאדג' (קים נובאק), ומילי (סוזן סטרסברג). ב-1956 הופיעה בסרט תחנת אוטובוס. ב-1957 הופיעה בסרט פייטון פלייס כנלי קרוס, אשתו של הבעל השתיין והאלים לוקאס קרוס (ארתור קנדי). על תפקיד זה הייתה מועמדת ל-Laurel Award. ב-1962 הופיעה בסרט איש הצפרים מאלקטרז לצידו של ברט לנקסטר. ב-1966 הופיעה בסרט שבע נשים לצידם של אדי אלברט ומרגרט לייטון. היא הופיעה גם בסדרות טלוויזיה כמו אלפרד היצ'קוק מגיש. מדיה וקבצים בנושא בטי פילד בוויקישיתוף בטי פילד, במסד הנתונים הקולנועיים IMDb (באנגלית) בטי פילד, באתר AllMovie (באנגלית) בטי פילד, במסד הנתונים הקולנועיים KinoPoisk (ברוסית) בטי פילד, באתר Discogs (באנגלית) בטי פילד, בInternet Broadway Database בטי פילד, באתר "Find a Grave" (באנגלית)
הדיוויזיה ה-168 (ורמאכט)

הדיוויזיה ה-168 (בגרמנית: 168. Infanterie-Division) הייתה דיוויזיית חיל רגלים של הוורמאכט במלחמת העולם השנייה. הדיוויזיה הוקמה ב-1 בדצמבר 1939, והועמדה תחת פיקוד הנס מונדט. הדיוויזיה נותרה תחת פיקוד המחוז הצבאי ה-8, ורק לאחר המערכה על צרפת היא צוידה במידה מספקת ונשלחה לשמש כחיל כיבוש בפולין כחלק מהארמייה ה-18. במהלך מבצע ברברוסה לחמה הדיוויזיה כחלק מהקורפוס ה-55 במסגרת הארמייה השישית, והשתתפה בקרב קייב ובקרב חרקוב הראשון. לאחר מכן לחמה הדיוויזיה באזור וורונז' כחלק מהארמייה ההונגרית השנייה, ובמהלך קרב קורסק היא לחמה כחלק מקורפוס הפאנצר ה-3 במסגרת פלגת הארמייה קמפף. לאחר מכן היא השתתפה בנסיגה לעבר הדניפר וספגה אבדות כבדות, וב-2 בנובמבר 1943 אוחדה עם הדיוויזיה ה-223. לאחר מכן השתתפה הדיוויזיה בנסיגה לעבר הרי הקרפטים, ובמהלך מבצע ויסלה-אודר ספגה אבדות כבדות. לאחר מכן אורגנה הדיוויזיה מחדש בשלזיה, וב-8 במאי 1945 נכנעה הדיוויזיה לכוחות הצבא האדום. הנס מונדט (1 בדצמבר 1939 – 8 ביולי 1941) דיטריך קרייס (8 ביולי 1941 – 9 במרץ 1943) ולטר שאלה דה בוליו (9 במרץ 1943 – 1 בדצמבר 1943) ורנר שמידט-האמר (1 בדצמבר 1943 – 8 בספטמבר 1944) קרל אנדרס (8 בספטמבר 1944 – 9 בדצמבר 1944) ורנר שמידט-האמר (9 בדצמבר 1944 – 6 בינואר 1945) מקסימיליאן רוסקופף (6 בינואר 1945 – אפריל 1945) ורנר שמידט-האמר (אפריל 1945 – 8 במאי 1945) הדיוויזיה ה-168 באתר lexikon-der-wehrmacht (בגרמנית)
דניס ג'ונסון-דייוויס

דניס ג'ונסון-דייוויס (באנגלית Denys Johnson-Davies;‏ 21 ביוני 1922, ונקובר – 22 במאי 2017, מצרים) היה מתרגם בריטי שהתמחה בתרגום מערבית. דניס ג'ונסון-דייוויס נולד בוונקובר, קנדה למשפחת משפטן. הוא בילה את ילדותו בקנדה, מצרים, אוגנדה וסודאן. בהיותו בסודאן הוא למד ערבית. בגיל 12 הוא נשלח לאנגליה להמשך לימודים. בהמשך הוא למד באוניברסיטת קיימברידג'. במהלך מלחמת העולם השנייה דניס ג'ונסון-דייוויס עבד במחלקה ערבית של הBBC. באותה תקופה הוא פרסם מספר סיפורי ילדים. לאחר סיום המלחמה הוא עבר לקהיר ופה לראשונה תרגם ספר מערבית לאנגלית. בשנת 1949 דניס ג'ונסון-דייוויס חזר לבריטניה ולאחר מספר שנים הקים חברה לתרגומים. בשנות ה-60 של המאה ה-20 הוא עבר לאזור המפרץ הפרסי והיה מנהל תחנת רדיו מקומית. בשנות ה-80 של המאה ה-20 דניס ג'ונסון-דייוויס עבר לקהיר והתיישב בעיר למספר שנים. הוא נפטר בשנת 2017. דניס ג'ונסון-דייוויס נחשב למתרגם בולט של ספרות ערבית לאנגלית. בסך הכל הוא תרגם 25 ספרים של נגיב מחפוז, א-טייב סאלח, מחמוד דרוויש, זכריא תאמר, אליפה רפעת וסלוה בכר. על התרגומים אלו בשנת 2007 הוא זכה בפרס ספרותי. מדיה וקבצים בנושא דניס ג'ונסון-דייוויס בוויקישיתוף קורות חיים ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
תפוחים ותמרים

תפוחים ותמרים הוא פזמון שכתב איתן נחמיאס-גלס, הלחין רמי קלינשטיין וביצעו רמי קלינשטיין והמועצה. השיר יצא לאור בשנת 1995. נחמיאס גלס שיתף פעולה עם קלינשטיין באלבום "במסיבה אצל גידו". השיר נכלל באלבום שנושא את שמו. במצעד הפזמונים העברי השנתי של רשת ג' לשנת תשנ"ה (1995) הגיע השיר למקום הראשון. יוסי חרסונסקי סקר את השיר וכתב עליו כך: "כמעט כול שירי האהבה של קליינשטיין עוסקים באהבה ושברונה. והנה מתברר שהרוקר חזק מאוד בתחום הרומנטיקה הרגשנית. וזה שיר רומנטי שמנחם ומלטף, אנושי, חם, נוגע ומחלחל. פשוט – שיר יפהפה". קלינשטיין סיפר שלקח לו כחמש-עשר דקות להלחין את השיר. עוד הוא סיפר: "היו לי אז שירים שהצליחו מאוד ברדיו, אבל יש הבדל בין שיר שנכנס לרדיו לבין שיר שנכנס ללב. השיר הזה הוא פנינה". דן אלמגור, אפי נצר (עורכים), שירים לאוהבים לשיר, עמ' 273, הד ארצי, 1999. (הספר בקטלוג ULI) תלמה אליגון-רז (עורכת), עכשיו שרים: שירים שטוב לשיר, עמ' 110, הוצאת כנרת, 2003. (הספר בקטלוג ULI) מילות השיר "תפוחים ותמרים", באתר שירונט רמי קלינשטיין - תפוחים ותמרים, סרטון באתר יוטיוב (אורך: 3:44) לדף השיר באתר הספרייה הלאומית יוסי חרסונסקי, רמי קלינשטיין תפוחים ותמרים, באתר חרסונסקי מיוסיק, ‏3 במאי 2021 רז שכניק, לכבוד ט"ו בשבט: חצי יובל של תפוחים ותמרים, באתר רדיו ללא הפסקה, ‏13 בפברואר 2020
טרופותי (סרט)

טרופותי (באנגלית: The Gruffalo) הוא סרט קצר בהנפשה ממוחשבת בריטי-גרמני לילדים, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט הופץ לראשונה בשנת 2009, ובוים על ידי מקס לאנג. בישראל הסרט שודר בערוץ לוגי בדיבוב לעברית בשנת 2010, והופץ ב-DVD על ידי חברת קלסיקלטת ב-2011. ערך מורחב – טרופותי הסרט מתחיל עם משפחת סנאים. בעוד הילדים של האמא רוצים שהיא תקרא להם סיפור, היא מסכימה, ומספרת להם סיפור על עכבר שמנסה למצוא אגוזים אך נכשל, לאחר מכן הוא רואה עץ אגוזים גדול ומחליט לצאת בעקבותיו. אך בדרך מחכים לו שלוש חיות טורפות, כמו בספר, קודם שועל, אחר כך ינשוף ואז נחש. הוא מתחמק מכולם בכך שמפחיד אותם עם יצור בשם "טרופותי", כשאומר להם שהאוכל האהוב עליו היא החיה איתה העכבר מדבר. לאחר שהתחמק משלושת הטורפים והתקרב לעץ האגוזים, פגש העכבר את טרופותי האמיתי. העכבר לא ידע שהוא קיים במציאות ותחילה פחד, אך אחר כך השתמש שוב בערמומיות שלו בשביל להתחמק גם ממנו, כשמראה לו עד כמה החיות האחרות מפחדות ממנו ובכך מבריח גם אותו. הדיבוב הופק על ידי ענבר שטגר עזרא ובוים על ידי אורלי קטן. הסרט דובב על ידי אולפני דאבי דאב. "טרופותי", במסד הנתונים הקולנועיים IMDb (באנגלית) "טרופותי", באתר נטפליקס "טרופותי", באתר AllMovie (באנגלית) "טרופותי", באתר Rotten Tomatoes (באנגלית) "טרופותי", במסד הנתונים הקולנועיים KinoPoisk (ברוסית) טרופותי, במיזם "אישים" לתיעוד היצירה הישראלית
מילוי קפילרי

מילוי קפילרי (CRT) הוא בדיקה להערכת העבודה האפקטיבית של נימי הדם. המדידה מבוצעת באמצעות הפעלת לחץ עורי על המשטח הרך של האצבע או הציפורן, המכיל נימים רבים עד שהוא הופך לבן (עצירת זרימת הדם, 5 שניות), ומעקב על הזמן הדרוש לחזרת הצבע ברגע ששוחרר הלחץ. חזרה של מילוי קפילארי עד 2 שניות נחשבת לתקינה. אצל תינוקות שזה עתה נולדו ניתן למדוד את זמן מילוי קפילרי על ידי לחיצה על עצם החזה למשך חמש שניות בעזרת אצבע או אגודל, וציון הזמן הדרוש להחזרת הצבע לאחר שחרור הלחץ. המגבלה הנורמלית העליונה למילוי קפילרי בילודים היא 3 שניות. ניתן להעריך את זמן המילוי הקפילרי גם בבעלי חיים על ידי לחיצה על החניכיים שלהם לעומת עצם החזה שמכוסה בדרך כלל בפרווה או בלתי נגישה. זמן מילוי קפילרי ממושך עשוי להוות סימן להלם ויכול גם להעיד על התייבשות וירידה בזלוף היקפי. זמן מילוי נימי ממושך עשוי להצביע גם על מחלת עורקים היקפית. מקובל להניח כי הבדיקה מושפעת מגורמים חיצוניים רבים ומגוונים ולכן אין להסתמך עליה כאמצעי אבחון וודאי. בדיקת לחץ דם Capillary nail refill test (אורכב 24.09.2015 בארכיון Wayback Machine) King, D; Morton, R; Bevan, C (13 נוב' 2013). "How to use capillary refill time". Archives of Disease in Childhood: Education and Practice Edition. 99 (3): 111–116. doi:10.1136/archdischild-2013-305198. PMID 24227793. {{cite journal}}: (עזרה) Krzysztof S Strozik; Clarissa H Pieper; Jacques Roller (1997-01-13). "Capillary refilling time in newborn babies: normal values". Archives of Disease in Childhood: Fetal and Neonatal Edition. 76 (3): F193–F196. doi:10.1136/fn.76.3.F193. PMC 1720653. PMID 9175951. David C. Dugdale, III, MD (2009-05-07). "Capillary nail refill test". נבדק ב-2010-11-27.{{cite web}}: תחזוקה - ציטוט: multiple names: authors list (link) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הדיוויזיה ה-223 (ורמאכט)

הדיוויזיה ה-223 (בגרמנית: 223. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-26 באוגוסט 1939, והועמדה תחת פיקוד פאול-וילי קרנר. במהלך פלישת גרמניה הנאצית לפולין שהתה הדיוויזיה בחזית המערבית בעתודת הארמייה הראשונה, ובמהלך המערכה על צרפת היא לחמה כחלק מהקורפוס ה-1 במסגרת הארמייה הרביעית. לאחר מכן נותרה הדיוויזיה כחיל כיבוש בצרפת, ובנובמבר 1941 הועברה הדיוויזיה תחת פיקוד הארמייה ה-18 כחלק מהקורפוס ה-28, ובשנים שלאחר מכן היא לחמה באזור לנינגרד. בספטמבר 1943 הועברה הדיוויזיה תחת פיקוד קורפוס הפאנצר ה-3 כחלק מהארמייה השמינית, ובנובמבר היא ספגה אבדות כבדות במהלך קרב קייב ושרידיה אוחדו עם הדיוויזיה ה-168. פאול-וילי קרנר (26 באוגוסט 1939 – 6 במאי 1941) רודולף ליטרס (6 במאי 1941 – 20 באוקטובר 1942) כריסטיאן אוזינגר (20 באוקטובר 1942 – 26 בנובמבר 1943) הדיוויזיה ה-223 באתר lexikon-der-wehrmacht (בגרמנית)
שלמה לוי (כדורגלן)

שלמה לוי (1 ביוני 1934 - 1 במאי 2003) היה כדורגלן ישראלי ששיחק כחלוץ בקבוצות בכירות ובמדי נבחרת ישראל. את דרכו החל שלמה לוי בקבוצת הנוער של מכבי תל אביב שעימה זכה באליפות המדינה, וממנה עבר לקבוצת הכח תל אביב. את שערו הראשון בליגה הלאומית (הליגה הבכירה דאז) כבש במדי מכבי חיפה, שבה שיחק 3 שנים (מ-1955 עד 1958), עד שעבר ליריבה העירונית הפועל חיפה שאף בה שיחק שלוש שנים. במדי הפועל חיפה זכה פעמיים ברציפות בתואר מלך השערים - בשנת 1961, אז כבש 15 שערים וב-1962, אז כבש 16 שערים. באחד ממשחקי הדרבי נגד מכבי חיפה כבש 4 שערים במשחק אחד. בעונת המשחקים 1962/1963 עבר שלמה לוי לשחק בהפועל רמת גן, תרם לעלייתה לליגה הלאומית והיה שותף להישגה בשנת 1964: זכייה באליפות המדינה בעונה בה עלתה לליגה הבכירה. בעונה הכפולה 1966/1968 שיחק במדי מכבי חדרה, ולאחר מכן עזב את ישראל ביחד עם אחיו הכדורגלן, אברהם "חולי לוי, ושם בין היתר שיחק כדורגל בקנדה בקבוצות כדורגל ב"מייג'ור ליג" המקומית. בשורות נבחרת ישראל כבש לוי שישה שערים ב-14 הופעות בין 1960 ל-1964. מלבד היותו כובש מצטיין, הוא נודע בזכות "בעיטת המספרת" בה הצטיין והבקיע שערים מרהיבים. נפטר בשנת 2003 לאחר מחלה קשה. הפועל רמת-גן אליפות המדינה (1): 1963/1964 מלך השערים של הליגה הלאומית (2): 1960/1961, 1961/1962 מדיה וקבצים בנושא שלמה לוי בוויקישיתוף שלמה לוי, באתר ההתאחדות לכדורגל בישראל שלמה לוי, באתר Transfermarkt שלמה לוי, באתר National Football Teams שלמה לוי, באתר FootballDatabase.eu עמוד השחקן של שלמה לוי באתר ההתאחדות לכדורגל בישראל שי כפיר, "בזמני הוצאנו את הנשמה והתמורה הספיקה ל...גרעינים", דבר, 23 בפברואר 1975 שלמה מן, כאן ש' נקודה לוי, הבלוג "נעמוש", 9 באוקטובר 2018 בגיל 37 ממשיך עדיין שלמה לוי להבקיע שערים בקנדה, ⁨⁨דבר⁩⁩, 1 אוגוסט 1971 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
הרמן סוורין לוונשלד

ברון הרמן סֶוֶורין לֶוֶוְנשֶלְד (בנורווגית: Baron Herman Severin Løvenskiold;‏ 30 ביולי 1815 – 5 בדצמבר 1870) היה מלחין ונגן עוגב נורווגי, שנודע ביותר במוזיקה שלו לגרסה של אוגוסט בורנונביל מ-1836 לבלט הסילפידה, בשביל הבלט המלכותי הדני בקופנהגן. הרמן סוורין לוונשלד נולד באולפוס, נורווגיה. בשנת 1829 היגרה משפחתו לדנמרק. הוא למד מוזיקה אצל המלחין פטר קספר קרוסינג והמשיך את לימודיו בווינה, לייפציג וסנקט פטרבורג. לאחר שובו לדנמרק, חיבר מוזיקה למספר רב של יצירות דרמטיות בתיאטרון המלכותי הדני. משנת 1851, היה נגן העוגב בכנסיית ארמון כריסטיאנסבורג (Christiansborg Slotskirke) בסלוטסהולמן, קופנהגן. הסילפידה, בלט, 1836 Hulen i Kullafjeld זינגשפיל, 1839 "פנלופ החדשה" בלט, 1874 "טורנדוט", אופרה, 1864 Fra skoven ved Furesø, אוברטורה קונצרטית, 1863 (אופוס 29) רביעיית פסנתר בפה מינור, אופוס 26 אוברטורה "til drammaet Konning Volmer og Havfruen", אופוס 20 (פורסמה בשנת 1848 על ידי הורנמן וארסלב) מדיה וקבצים בנושא הרמן סוורין לוונשלד בוויקישיתוף הרמן סוורין לוונשלד, באתר MusicBrainz (באנגלית) הרמן סוורין לוונשלד, באתר Discogs (באנגלית) Løvenskiold, Herman Severin Baron (Dansk biografisk Lexikon / X. Bind.) "לוונשלד, הרמן סוורין ברון" בלקסיקון הביוגרפי הדני
תאון (מדקדק)

תאון (ביוונית: Θέων; פעל במאה ה-1 לפנה"ס) מאלכסנדריה הייתה מדקדק שלימד ברומא בתקופת הקיסרים אוגוסטוס וטיבריוס. הוא ירש את מקומו של אריוס בתפקיד "הפילוסוף האישי" של הקיסרים, ואת מקומו ירש אפיון. הוא היה בנו של המדקדק ארטמידורוס מטרסוס וראש בית הספר באלכסנדריה. תאון היה מחבר של "לקסיקון לקומיקאים היוונים" (Κωμικαὶ λέξεις), אשר מצוטט על ידי הסיכיוס מאלכסנדריה (אנ') בהקדמה (Prooemium) ללקסיקון שלו עצמו. ספק אם הוא היה המחבר של הלקסיקון הקומי שמצוטט על ידי מחבר הסכוליה לאפולוניוס מרודוס. הוא אחד המחברים שחיבוריהם שימשו מקור לסכוליה לאריסטופאנס. "פירוש על האודיסיאה" מאת מחבר בשם "תאון", מצוטט בלכסיקון הביזנטי אטימולוגיקון מגה (המאה ה-12) בערך πύελος. באחת הפרשנויות על אריסטופאנס (שהאותנטיות שלה נתונה לוויכוח), לקומדיה "העננים", תאון נזכר כאחד הפרשנים על אפולוניוס מרודוס. עם זאת, ייתכן שיש לייחס את אחת הפרשנויות הללו על הומרוס ואפולוניוס לסופיסט איליוס תאון, שגם הוא מאלכסנדריה. המילון לביוגרפיה ומיתולוגיה יוונית ורומאית בעריכת ויליאם סמית, כרך שלישי, עמ' 1080, THEON (1). Edward Vernon Arnold, Roman Stoicism: Being Lectures on the History of the Stoic Philosophy, p. 111 סודא, תאון – Suidas, s.v. Θέων המילון לביוגרפיה ומיתולוגיה יוונית ורומאית בעריכת ויליאם סמית, כרך שלישי, עמ' 1080–1081, THEON (1). המילון לביוגרפיה ומיתולוגיה יוונית ורומאית בעריכת ויליאם סמית, כרך שלישי, עמ' 1081, THEON (1). ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הדיוויזיה ה-387 (ורמאכט)

הדיוויזיה ה-387 (בגרמנית: 387. Infanterie-Division) הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-1 בפברואר 1942, והועמדה תחת פיקוד ארנו יאהר. הדיוויזיה נשלחה עד מהרה לחזית המזרחית, ולחמה במהלך מבצע וורונז'-וורושילובגרד, כחלק מהארמייה ההונגרית השנייה. הדיוויזיה לחמה במהלך מבצע אורנוס כחלק מקורפוס הפאנצר ה-24, וספגה במהלך הקרבות אבדות כבדות. במרץ 1943 צורפו לדיוויזיה שרידי דיוויזיה ה-385. לאחר מכן לחמה הדיוויזיה בקרבות הקשים באוקראינה וברומניה, וב-13 במרץ 1944 הושמדה הדיוויזיה. ארנו יאהר (10 בינואר 1942 – 21 בינואר 1943) קורט גרוק (21 בינואר 1943 – 15 בפברואר 1943) אברהרד פון שוקמן (15 בפברואר 1943 – 6 במאי 1943) ארווין מני (6 במאי 1943 – 10 ביולי 1943) אברהרד פון שוקמן (10 ביולי 1943 – 13 באוקטובר 1943) ורנר פון אייכשטאדט (13 באוקטובר 1943 – 24 בדצמבר 1943) אברהרד פון שוקמן (24 בדצמבר 1943 – 13 במרץ 1944) הדיוויזיה ה-387 באתר lexikon-der-wehrmacht (בגרמנית)